CELEX: 62020TN0507
Language: et
Date: 2020-08-06 00:00:00
Title: Kohtuasi T-507/20: 6. augustil 2020 esitatud hagi – Colombani versus Euroopa välisteenistus

5.10.2020   
            
            
               ET
            
            
               Euroopa Liidu Teataja
            
            
               C 329/22
            
         
      6. augustil 2020 esitatud hagi – Colombani versus Euroopa välisteenistus
      (Kohtuasi T-507/20)
      (2020/C 329/41)
      Kohtumenetluse keel: prantsuse
      
         Pooled
      
      
         Hageja: Jean-Marc Colombani (Brüssel, Belgia) (esindaja: advokaat N. de Montigny)
      
         Kostja: Euroopa välisteenistus
      
         Nõuded
      
      Hageja palub Üldkohtul:
      
                  —
               
               
                  tühistada Euroopa välisteenistuse otsus, mis edastati talle X-i 23. märtsi 2020. aasta teatega ja millega jäeti rahuldamata tema taotlus täita kohtuasjas T-372/18 kuulutatud kohtuotsus, ning vajadusel tühistada Euroopa välisteenistuse otsus, mis edastati talle Y-i 30. juuli 2020. aasta teatega ja millega jäeti rahuldamata tema taotlus, milles ta kordas taotlust täita kohtuasjas T-372/18 kuulutatud kohtuotsus;
               
            
                  —
               
               
                  tühistada otsus, millega Euroopa välisteenistus lükkas tagasi tema kandidatuuri ELi Korea delegatsiooni juhi ametikohale, millest talle teatati personaliosakonna direktori 29. oktoobri 2019. aasta kirjaga, osas, mille Euroopa Välisteenistus keeldus seda otsust põhjendamast, ja samuti tühistada otsus, millega jäeti rahuldamata tema taotlus dokumentidega tutvumiseks ning mis tehti talle teatavaks Euroopa välisteenistuse ametisse nimetamise nõuandekomitee sekretariaadi 24. jaanuari 2020. aasta e-kirjaga;
               
            
                  —
               
               
                  tühistada esiteks Euroopa välisteenistuse ametisse nimetava ametiisiku 27. novembri 2019. aasta otsused mitte valida teda ELi Usbekistani delegatsiooni juhi ametikohale ega ELi Põhja-Makedoonia delegatsiooni juhi ametikohale, ja teiseks 21. veebruari 2020. aasta otsus jätta rahuldamata tema taotlus dokumentidega tutvumiseks;
               
            
                  —
               
               
                  mõista kostjalt hageja kasuks välja 3 500 euro suurune hüvitis varalise kahju eest ja sümboolne 1 euro suurune hüvitis mittevaralise kahju eest;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kuus väidet, millest kolm esimest puudutavad kohtuasjas T-372/18, Colombani vs. Euroopa välisteenistus tehtud kohtuotsuse täitmata jätmist ja kolm viimast puudutavad hageja kandidatuuri tagasilükkamise otsuseid ja tema dokumentidega tutvumise taotluste tagasilükkamist.
      
                  1.
               
               
                  Esimene väide, et rikutud on ELTL artiklit 266 ja tehtud ametialane eksimus.
               
            
                  2.
               
               
                  Teine väide, et rikutud on võrdse kohtlemise ja diskrimineerimiskeelu põhimõtteid.
               
            
                  3.
               
               
                  Kolmas väide, mis puudutab neutraalsuse, erapooletuse, sõltumatuse ja õigluse puudumist.
               
            
                  4.
               
               
                  Neljas väide, et rikutud on põhjendamiskohustust.
               
            
                  5.
               
               
                  Viies väide, et mõiste „isikuandmed“ tõlgendamisel ja määruste nr 2018/1725 ja nr 1049/2001 tõlgendamisel on rikutud õigusnormi ning Euroopa Liidu ametnike personalieeskirjade III lisa artikli 6 tõlgendamisel ei ole järgitud nende määruste sätteid.
               
            
                  6.
               
               
                  Kuues väide, et rikutud on Euroopa Liidu põhiõiguste harta artiklit 52, kuna õiguse tutvuda teabega piiramine rikub hea halduse, õiguse õiglasele kohtupidamisele, poolte võrdsuse ja õiguse tõhusale õiguskaitsevahendile põhimõtteid ning takistab vaidlusaluste õigusaktide kohtulikku kontrollimist.